CELEX: 62007TN0415
Language: el
Date: 2007-11-21 00:00:00
Title: Υπόθεση T-415/07: Προσφυγή της 21ης Νοεμβρίου 2007 — RedEnvelope κατά ΓΕΕΑ — Red Letter Days (redENVELOPE)

12.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 8/25
            
         Προσφυγή της 21ης Νοεμβρίου 2007 — RedEnvelope κατά ΓΕΕΑ — Red Letter Days (redENVELOPE)
   (Υπόθεση T-415/07)
   (2008/C 8/45)
   Γλώσσα διαδικασίας: η αγγλική
   Διάδικοι
   
      Προσφεύγουσα: RedEnvelope Inc. (San Francisco, Ηνωμένες Πολιτείες) (εκπρόσωπος: A. Poulter, Solicitor)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Red Letter Days Ltd (Λονδίνο, Ηνωμένο Βασίλειο)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του ΓΕΕΑ της 14ης Σεπτεμβρίου 2007, στην υπόθεση R 1117/2005-1, καθόσον με την απόφαση έγιναν δεκτά νέα αποδεικτικά στοιχεία προς στήριξη της ανακοπής·
            
         
               —
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα.
   
      Σήμα προς καταχώριση: Το εικονιστικό σήμα «redENVELOPE» για υπηρεσίες των κλάσεων 35 και 42 — αίτηση υπ' αριθ. 1 601 327.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Red Letter Days Ltd.
   
      Αντιταχθέν δικαίωμα επί σήματος ή σημείου: Tα καταχωρισμένα και μη καταχωρισμένα εθνικά λεκτικά και εικονιστικά σήματα «RED LETTER», «RED LETTER DAYS» και «RED LETTER DAYS PLC» για προϊόντα και υπηρεσίες των κλάσεων 9, 14, 16, 18, 21, 22, 25, 26, 33, 36, 39, 41, 42, 43 και 44.
   
      Απόφαση του τμήματος ανακοπών: Μερική αποδοχή της ανακοπής
   
      Απόφαση του τμήματος προσφυγών: Aκύρωση της αποφάσεως του τμήματος ανακοπών και αναπομπή της υποθέσεως στο τμήμα ανακοπών για περαιτέρω εξέταση καθόσον αφορά το άρθρο 8, παράγραφος 4, του κανονισμού 40/94 του Συμβουλίου.
   
      Λόγοι ακυρώσεως: Παράβαση του άρθρου 74, παράγραφος 2, του κανονισμού 40/94 του Συμβουλίου, καθόσον το τμήμα προσφυγών δέχθηκε νέα αποδεικτικά στοιχεία, που καθιστούν δυνατή στο τμήμα ανακοπών τη λήψη αποφάσεως βάσει αποδείξεων, οι οποίες δεν υπήρχαν σε προγενέστερο στάδιο της διαδικασίας και η προσφεύγουσα δεν είχε την ευκαιρία να απαντήσει επ' αυτών ενώπιον του τμήματος ανακοπών.